โบรกฯแนะซื้อ BIG เป้า 6.9 บาท ชี้ Camera Festival ดันยอดขาย
โบรกฯแนะซื้อ BIG เป้า 6.9 บาท ชี้ Camera Festival ดันยอดขาย
17 เม.ย. 2560

บล.ฟินันเซีย ไซรัส ระบุในบทวิเคราะห์วันนี้ (17 เม.ย.) ว่า ผลการจัดงาน BIG Camera Festival 2017 ช่วยทำให้ยอดขายของบริษัท บิ๊ก คาเมร่า คอร์ปอเรชั่น จำกัด (มหาชน) หรือ BIG เพิ่มขึ้นจากปีก่อนราว 10% ซึ่งจะบันทึกเข้าไตรมาส 2/60 ส่วนกำไรปกติไตรมาส 1/60 คาดว่า +25% เทียบช่วงเดียวกันของปีก่อนจากอานิสงส์ของ High season ฤดูท่องเที่ยว และรายได้จากงานพิมพ์ภาพดิจิตอลและการบริหารสาขาของ AIS เพิ่มขึ้น
คาดกำไรทั้งปี +16% เทียบช่วงเดียวกันของปีก่อนปัจจุบันมี PE 18 เท่า ต่ำกว่ากลุ่มค้าปลีกสินค้าไอทีที่ 25-30 เท่า ส่วน PEG 3 ปีข้างหน้าอยู่ที่ 1.2 เท่า ต่ำกว่ากลุ่มที่ 1.5 เท่า ยังแนะนำซื้อ ราคาพื้นฐาน 6.90 บาท ในทางเทคนิคแนวโน้มอยู่ในช่วงพักตัว แต่ถ้าจังหวะถอยไม่หลุด 4.80 บาท มีโอกาสดีดกลับหา 5.40 บาท และ 5.80 บาท ตามลำดับ